مغلیہ وزیر اعظم

وزیرِ اعظم مغلیہ سلطنت کا سب سے اعلیٰ منصب رکھنے والا وزیر اور خود شہنشاہ کا مشیرِ اعلٰی ہوتا تھا۔ یہ منصب عملاً مغلیہ سلطنت کے سربراہِ حکومت کے طور پر کام کرتا تھا اور سلطنت کے وزرا کی قیادت کی ذمہ داری اسی کے سپرد ہوتی تھی۔ مختلف حکمرانوں کے عہد میں اس منصب کو مختلف ناموں سے پکارا جاتا تھا۔ اکبر کے زمانہ میں اس عہدہ کے لیے لفظ  کا استعمال بہت کم ملتا ہے۔ اس کی بجائے زیادہ تر لفظ  ہی کا استعمال ہوا ہے۔ جہانگیر کے زمانہ میں اس کے برعکس لفظ وزیر ہی کا استعمال زیادہ ملتا ہے اور شاہجہاں کے زمانے میں اس لفظ میں اور زیادہ قطعیت پیدا ہو گئی اور وزیر کو دیوان کُل (دیوان اعلا) اور اس کے شرکائے کار کو دیوان کہا جانے لگا۔ بعد ازاں اسے وزیر الممالک ہندوستان کہا جانے لگا۔

 تاریخ 
مغلیہ عہد میں سب سے اعلٰی سرکاری منصب رکھنے والے افسر یعنی وزیرِ اعظم مختلف مغل بادشاہوں کے زمانے میں گُونا گُوں القابات سے موسوم رہے، مثلاً ، ، ، ،  اور ۔ بابر اور ہمایوں کے عہد میں وزارت کا ادارہ ابھی پوری طرح منظم نہ تھا جس کی وجہ مضبوط اشرافیہ کا فقدان اور سیاسی ہنگامہ آرائیاں تھیں۔ اس کے باوجود دونوں فرمانرواؤں کے دور میں بعض اشخاص ایسے مناصب تک پہنچے جو وزیرِ اعظم کے منصب کے ہم پلہ تھے اور ہمایوں کے زمانے میں پہلی بار وکیل اور وزیر کے اختیارات کی وضاحت کے لیے اصلاحات کی کوشش کی گئی۔

اکبر کے ابتدائی دورِ حکومت میں وزیرِ اعظم کا منصب پہلی مرتبہ باضابطہ طور پر بیرم خاں کے پاس وکیلُ السلطنت کی حیثیت سے آیا اور انھوں نے شہنشاہ پر نمایاں اثر و رسوخ قائم رکھا۔ وقت کے ساتھ وکیل کی قوت بتدریج کم ہوتی گئی اور ان کے جانشین جہانگیر کے عہد میں وزیر کا منصب حکومت کا سب سے با اثر منصب بن گیا۔ مغلیہ وزرا کا تقرر خاص طور پر  میں سے کیا جاتا تھا، جو  سے ممتاز سمجھے جاتے تھے۔ منصبِ وکیل کے خاتمے کے بعد انتظامی ڈھانچہ دو عہدوں یعنی وزیر اور میر بخشی میں تقسیم کر دیا گیا۔ اس میں وزیرِ اعظم کو مالیات کے شعبے کا سربراہ بنایا گیا جبکہ میر بخشی فوجی امور کے نگران مقرر ہوئے۔ ان دونوں عہدوں کو دستخط اور جوابی دستخط کے نظام کے ذریعے مشترکہ طور پر نظم و نسق کا ذمہ دار بنایا گیا۔ اورنگ زیب کی وفات تک وزیر کا منصب کبھی سلطنت کے لیے خطرہ نہیں بنا کیونکہ وزیر کو مکمل خود مختاری حاصل نہ تھی۔ تاہم اورنگ زیب کے بعد برصغیر میں قبل از مغل روایت دوبارہ ابھری، جس کے مطابق وزیر دربار کا سب سے بڑا امیر، بادشاہ کا سرکردہ مشیر اور مالیاتی انتظام کا سربراہ سمجھا جانے لگا۔

 حوالہ جات 

زمرہ:تاریخ ہند متعلقہ فہرستیں
زمرہ:مغلیہ سلطنت کے وزرائے اعظم